الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله اللهم صل على عبدك ونبيك محمد صلى الله عليه وسلم في الاولين والاخرين والملأ الاعلى الى يوم الدين. اما بعد اخواني واحبابي في الله امبارح شرحنا ايه؟ الحواميم صح
وقفلنا على صورة ايه؟ الاحقاف مزبوط؟ طبعا انتم فاكرين الكلام ده كويس جدا يعني. كل الناس فاكرة كل حاجة طبعا كويس جدا. وقلنا بازن الله سبحانه وتعالى ان في بكرة مفاجآت مفاجآت ازاي؟ النهاردة يا اخواني مع تلات سور مدنية خدوا بالكم الحوامين مكية ولا مدنية
مكية ولا مدنية؟ مكية ولا مدنية؟ ما يمكن تطلع مدنية. متأكدين ان الحوامين المكية؟ يا جماعة يعني معقولة يعني فينا ناس مش عارفة المكي من المدني يعني معقولة فينا ناس مش قادرة تفرق ما بين سورة البقرة وسورة قاف. سورة البقرة اللي بتتكلم عن الاحكام والتشريعات والقتال
وسورة قاف اللي بتتكلم عن الجنة والنار ويوم القيامة. يا جماعة الصور المدنية الصور اللي بتتكلم عن التشريعات والاحكام والقتال والنفاق والصور المكية دي المدنية. والصور المكية اللي بتتكلم عن الجنة والنار وعذاب القبر والدار الاخرة. وعظمة الله
يعني مش ممكن يا جماعة يعني مش قادرين فعلا نفرق حتى ما بين الصور المكية والمدنية بالتأكيد كله بيفرق الحواميم زي ما اتكلمنا صور الوعظ فيها عالي جدا صور مكية بعد كده تلات سور مدنية ورا بعض سورة محمد سورة الفتح سورة الحجرات وبعد كده
فصل المفاصل اللي هو من قاف لاخر القرآن معظمها سور ايه؟ مكية برضو سور مكية. احنا قلنا قبل كده افتكروا ان دايما الصور بيجي قبلها مكي وبعدها ايه مكي لما بتكون سور بتتكلم عن القتال والجهاد وضربنا مثل ده بصورة ايه ها فاكرين التوبة والانفال
هدية قبلها صور ايه؟ الانعام والاعراف مكية وبعدها يونس للاسراء مكية. فاكرين سورة النور؟ ها قبلها سور ايه؟ من الكهف الكاف بقى ومريم وطه وانت طالع وبعدها سور ايه وبعدها الطواسين يبقى برضو مك قبلها ومكي بعدها فاكرين سورة الاحزاب قبلها الف لام
المكي وبعدها سبق وفاطر ويزيد يبقى اذا اخواني دي قاعدة في القرآن. ان كل سور تتحدث عن الجهاد في القرآن تأتي قبلها شوط من السور المكية التي تتحدث عن الله والدار الاخرة. وبعدها شوط من السور المكية التي تتحدث عن الدار الله والدار الاخرة. ليه
كأن المعنى ان مش هيقدر يجاهد غير اللي قلبه مشحون. مش هيقدر يشيل دين غير اللي اتربى. مش هيقدر يضحي بدمه عشان ربنا. غير اللي الاول في فترة تربية على معاني عظمة الله والدار الاخرة. يبقى ده معنى مهم جدا عشان كده
شوفوا الترتيب على فكرة الصور المدنية دي محمد والفتح والحجرات ما فيش علاقة بينها اصلا في زمن النزول. يعني مش زي مسلا يعني سورة محمد بعد غزوة بدر يعني سنة مسلا اتنين اتنين هجرية. سورة الفتح نازلة بعد الحديبية. يعني ستة هجرية. سورة الحجرات
نازلة في عام الوفود يعني تسعة هجرية. يعني المسافة الزمنية بين التلات صور كبيرة. انما ايه الرابط ما بين التلاتة؟ هنشوف الوقت الرابط. اخر حاجة عليها امبارح ان بعد الشوط الطويل بتاع الوعظ الحواميم في الحواميم. واذ صرفنا اليك نفرا من الجن يستمعون القرآن فلما حضروه قالوا انصتوا
ده اسود لحظة مرت في تاريخ الدعوة الاسلامية. احنا دلوقتي في عام الحزن يا جماعة. عشان كده ربنا بيقول للنبي عليه الصلاة والسلام فاصبر كما صبر اولوا العزم من الرسل. فاصبر احنا عايزين نستفيد من الكلام ده واقع لحياتنا. يعني احنا مش بنتكلم الوقتي عن ترابط الصور ودي جت قبل دي ليه بس؟ احنا بنتكلم دلوقتي
لحياتنا ربنا سبحانه وتعالى جايب لك يعني اصعب لحزة مرت بالنبي في السيرة كلها. لما اتطرد من مكة وبعد كده اتطرد من الطائف والنبي هيروح فين ؟ وواقف يصلي في الطريق عليه الصلاة والسلام. اول ما استفاق من هذه الصدمة الشديدة. واقف يصلي وربنا بيقول له
اصبر كما صبر اولو العزم من الرسل. اصبر يا محمد يا ابن عبدالله والفرج جاي. تقلب الصفحة تلاقي نفسك النبي بقى في المدينة يا جماعة. وبقى عندنا يا دولة وقاتلنا المشركين وانتصرنا عليهم وربنا بيقول فاذا لقيتم الذين كفروا فضرب الرقاب. حتى اذا اتقنتموهم فشدوا
الوفاق فاما منا بعد واما فداء حتى تضع الحرب اوزارها. ايه ده! ايه الواقع تغير تماما. انقلاب في الواقع ده احنا بقى لنا دولة ومنتصرين عسكريا على الدولة بتاعة المشركين. وانتصرنا في بدر تقلب الصفحة بعد سورة محمد
تلاقي سورة الفتح ياه انا فتحنا لك فتحا مبينا. ده الدولة بتاعتنا انتصرت انتصارات عسكرية. متوالية لدرجة ان مشركي مكة العقد معاهدة مع النبي عليه الصلاة والسلام اعترفوا فيها بدولة الاسلام. وبموجب الاعتراف بدولة الاسلام ابواب الدعوة الى الله اتفتحت في جزيرة العرب. والاسلام زاد في سنتين
خمس اضعاف او ست اضعاف كل اللي دخلوه في تسعتاشر سنة فاتت. في سنتين. يعني النبي كان رايح الحديبية معه الف وربعميت مقاتل. بعد سنتين راح يفتح مكة ومعه عشر تلاف مقاتل. الاسلام تضاعف ست مرات في سنتين ضعف اللي زاده
تسعتاشر سنة كاملة فتح مبين تقلب الصفحة تلاقي نفسك صورة الحجرات. وربنا بيقول ان الذين ينادونك من وراء الحجرات اكثرهم يقولون الوفود بتاعة القبائل العربية جت والاعراب دخلوا في الاسلام يا جماعة. اخر سورة الحجرات اللي بتتكلم عن ان اخيرا
الاسلام بقى دعوة عالمية. سورة الحجرات اللي ربنا بيقول فيها يا ايها الناس ان الله! ده يا ايها الناس دي كانت في الاول يا رب! ده كانت في ايام مكة
يا رب آآ الوقتي رجعنا تاني لها ليه ؟ دعوة الاسلام بقت عالمية تاني يا جماعة. يا ايها الناس انا خلقناكم من ذكر وانثى شعوبا وقبائل لتعارفوا. ربنا بيكلم الكرة الارضية كلها. ربنا منزل لنا ايات نوصلها للمية وسبعين دولة اللي عايشين
على وجه الارض. ايه ده! اخيرا العالم كله بدأ يسمعنا. اخيرا هنخرج للعالم. اخيرا الاسلام بقى دين عالمي. اخيرا الاسلام بقى قوة عالمية العالم كله عامل حسابها. قالت الاعرابي امنا. الاعراب اغلظ قلوب على وجه الكرة الارضية دخلت في الاسلام. يعني سورة الحجرات
بتقول لك الاعراب دخلوا والقبائل دخلت والوفود كل يوم جاية للنبي عليه الصلاة والسلام عشان تعلن اسلامها. ولسه جايين مش فاهمين حاجة بقى فاللي ينادي النبي وما هواش واخد باله النبي نايم ولا النبي في شأن من شؤونه الخاصة عليه الصلاة والسلام. عشان كده سورة الحشرات بتتكلم عن الادب. اول خلق
ربنا رب عليه الامة بعد ما بقينا امة واحدة. بعد ما الجزيرة العربية كلها توحدت تحت راية الاسلام. سورة الحجرات سورة الادب زي ما هنشوف الوقتي ربنا بيربي الامة على الاخلاق. ان اول معنى ربنا بيجمعنا عليه. بعد ما كلنا دخلنا في الاسلام معنى الادب والاخلاق
اخيرا يا جماعة قالت الاعرابي الاعراب الاعراب اللي اذاقوا النبي عليه الصلاة والسلام واذاقوا الصحابة على مدى سنوات الدعوة امور رهيبة واحوال رهيبة. الاعراب امنوا وبنكلم الناس وبنكلم الشعوب والقبائل العالمية. ايه ده يا اخوانا! ده احنا كنا لسة
من خمس صفحات بس النبي واقف عليه الصلاة والسلام ماشي خمسة كيلو على رجليه تقريبا. ماشي كيلو مترات على رجليه لم يستفق الا بقرن الثعالب عليه الصلاة والسلام. واما استفاق بدأ يصلي ومهموم
وحزين ومطرود من الطائف ورجليه بتنزف دم. بعد كده فجأة نقلب الصفحة لقينا بدر. نقلب الصفحة اللي هي الحديبية. نقلب الصفحة اللي هي عامل وفود ايه ده! يعني معناها اوعى تيأس! اوعوا تيأسوا من الواقع. اوعوا تيأسوا لما تشوفوا غزة بتضرب الوقتي ولا اوعى تيأس من الواقع. الله قادر انه
حول الواقع ولكن هنشوف الوقت الترابط الرائع بتاع الصور او مواضيع الصور الرائع بعد صورة الحجرات بقى يعني انت خارج بقى ايه بقينا دعوة عالمية يا جماعة وبنكلم العالم والاعرابي الاجلاف جم وامنم واتعلموا دين وهيخرج منهم علماء ومجاهدين يفتحوا العالم
تقلب الصفحة تلاقي سورة قاف قاف والقرآن المجيد بل عجبوا ان تاني يا رب تاني بعد ما خلصنا بقى من سورة قاف نازلة برضو في عام الحزن. نفس السنة اللي نزل فيها سورة الاحقاف. اللي قبل محمد والفتح والعشرات. كان ربنا بعد بقى ما
طلعت بقى في في الافق بيقول لك اوعوا تنسوا اوعوا تنسوا بداية الفتح اللي انتم فيه ده كان ايه؟ اوعوا تنسوا ان بداية الفتح اللي انتم فيه الوقت ده هو التربية هو الارتباط بالقرآن. هو دار الارقم. اوعوا تنسوا قاف والقرآن المجيد. اوعوا تنسوا ان الامجاد الرهيبة
اللي حققتها الدولة الاسلامية وحققتها الخلافة الاسلامية وحققتها الحضارة الاسلامية في محمد والفتح والحجرات اوعوا تنسوا الامجاد دي سببها ايه ؟ عشان كده جه وصف القرآن هنا في قفوة القرآن المجيد. اوعوا تنسوا ان امجاد الامة دي كانت بسبب القرآن. وبسبب التربية
القرآن اوعوا تسيبوا التربية واوعوا تسيبوا القرآن واوعوا تنشغلوا بالفتوحات عن سبب الفتح وهو الاتصال بالقرآن العظيم. طيب اخواني في الله عايزين نشوف بقى نبذة عن التلات صور. سورة محمد بتتكلم عن ايه؟ سورة محمد يعني يعني سورة محمد من السور الحاسمة جدا. سورة
محمد اول مرة يتطلب من الصحابة التضحية. اول مرة في مكة يا جماعة كان مطلوب قيام الليل. كان مطلوب الذكر. كان مطلوب عبادة ربنا. كان مطلوب الصبر على اذى المشركين انما ما كانش مطلوب الدم. ما كانش مطلوب ان الصحابي يعرض رقبته انها تطير في لحظة. وولاده يتيموا في لحظة. وزوجته تتربي
في لحظة ما كانش مطلوب من الصحابة التضحية بالمال والنفس. ما كانش اول مرة يطلب التضحية بقى. اول مرة يطلب تكاليف جديدة وفي صحابة واقفين احنا في مكة ما اتقالناش كده. وما تقلناش ان الاسلام معناه ان احنا هنبزل دمنا وهندفع اموالنا. عشان كده اخر اية في سورة محمد
سمعناها في سورة الفجر في صلاة الفجر. ها انتم هؤلاء تدعون لتنفقوا في سبيل الله. فمنكم من يبخل خدوا بالكم يا جماعة. الفارق ما بين سورة محمد وسورة الفتح فرق رهيب. سورة محمد تحس ان واحد بيدوس بنزين اطلعوا لقدام بقى. اتزقوا بقى. اطلعوا بقى
ضحوا عشان الدين والصحابة في منهم ناس مش قادرة لسه تقبل التضحية. سورة الفتح. الصحابة ان الذين يبايعون لقد رضي الله عن المؤمنين اذ يبايعونك تحت الشجرة المؤمنين بيبايعوا النبي لما مسلم واحد اشيع ان المشركين قتلوه الف وربعميت واحد بايعوا
قال الموت ومصممين انهم يدخلوا مكة الوقتي يتقتلوا عشان اخ من اخوانهم. ولما النبي قال لهم يرجعوا بعد صلح الحديبية الصحابة كانوا هيدبحوا بعض وهم بيحلقوا لبعض من الهم. ايه ده يا جماعة! هم الصحابة اللي ربنا بيتكلم عنهم في سورة محمد. هم اللي ربنا بيتكلم عنهم في سورة
فتحي ازاي ؟ صورة محمد ربنا بيقولها انتم هؤلاء تدعون لتنفقوا في سبيل الله. فمنكم من يبخل ومن يبخل فانما يبخل عن نفسه الله الغني وانتم الفقراء. شوفوا ربنا بيكلم الصحابة ازاي. وان تتولوا لو ما رضاتوش انكم تشيلوا الدين. يستبدل قوما غيركم
مش يستبدل غيركم يستبدل قوما تهديد للصف كله بالاستبدال. ربنا بيقول لهم انا اقدر استبدل الصف من اوله لاخره بشيوخه بدعاته بالاخوة اللي فيه. بالنساء اللي فيه. بالصف من اوله لاخره. لو ما شلتوش دين كلكم هتستبدلوا. وان تتولوا
يستبدل قوما غيركم. ثم لا يكونوا امثالكم. يعني تقفل الصفحة في سورة محمد دي اخر اية في سورة محمد على تهديد جماعة دال لو كل الصحابة ما شالوش الدين تفتح في سورة الفتح تلاقي الصحابة دا فات اربع سنين بقى ما بين سنة اتنين سنة نزول محمد وسنة ستة
نزول الفجر. تلاقي الصحابة هيدبحوا بعض. عشان عايزين يدخلوا يتقتلوا في مكة عشان اخوهم. عشان اخ من اخوانهم اشيع انه قتل سيدنا عثمان ابن عفان ايه ده! دول هم دول ؟ ايوة دول هم دول. ازاي التربية يا جماعة
عشان كده سورة الفتح بعد سورة محمد بتقول لك ثمرة التربية. اوعوا تيأسوا من التربية. اوعى لما تلاقي الناس بعيد عن ربنا شوية او الملتزمين اللي في الجامع يعني آآ بعد العصر آآ ده نايم وده ما بيقراش قرآن اوعوا تحبطوا مع استمرار التربية دول هيبقوا ابطال بكرة
دول اللي هيفتحوا العالم بكرة كأن الفرق ما بين الصورتين بيقول ان الصبر على التربية هيخرج بطولات لنتخيلها. طب ليه سورة الفتح بعد سورة محمد سورة محمد دي سورة الاتباع لان اسمها على اسم النبي محمد. عليه الصلاة والسلام. سنة محمد. اتباع محمد. مين اللي ورا محمد عليه الصلاة والسلام
بييجي بعدها سورة الفتح كأن ليس بعد اتباع محمد الا الفتح. عليه الصلاة والسلام. لو الامة اتبعت السنة هينزل عليها الفتح. لو الناس اتبعت السنة ربنا هينزل عليهم الفتح. عشان كده سورة الفتح بعد سورة محمد لان اتباع سنة محمد
الفتح في كل حاجة وهيؤدي للفتح في كل حاجة. نرجع تاني مع ملامح سورة محمد. سورة محمد يا جماعة زي ما بقول لكم صورة اول مرة يتطلب التضحية. اول مرة يطلب النفس والمال. وفيه بعض الصحابة مستصعبين الموضوع. عشان كده السورة بتقول
يقول لك انت مع محمد ولا مش مع محمد؟ عليه الصلاة والسلام. انت ورا النبي ولا مش ورا النبي؟ عليه الصلاة والسلام. عشان كده شف السورة فاصلة قد بصورة حاسمة جدا. اولها الذين كفروا وصدوا عن سبيل الله اضل اعمالهم. يا رب ما فيش الف لام ميم ولا حميم ولا
فعني عاقبة المكذبين الاول ما فيش ليه؟ ما فيش من اولها دخلة جد من اولها الامر لا يحتمل مقدمات. الذين عن سبيل الله اضل اعمالهم. والذين امنوا وعملوا الصالحات. وامنوا بما نزل على محمد عليه الصلاة والسلام. كفر عنهم سيئاتهم
يأتيهم واصلح بالهم. السورة كلها كده والذين قتلوا في سبيل الله فلن يضل اعمالهم. سيهديهم ويصلح بالهم ويدخلهم الجنة عرفها لهم والذين كفروا فتعسا لهم واضل اعمالهم. السورة كلها يا جماعة مقارنات. انت مع دول ولا مع دول ما فيش تفاهم. انت وراء
محمد ولا مش ورا محمد؟ انت هتشيل دينك ولا مش هتشيل دينك؟ انت هتنصر دينك؟ ولا هتبقى زيك زي غيرك؟ صورة حاسمة وفاصلة وبتقول لك هو ايه الدين؟ يعني سورة بتقول للصحابة اقبلوا الدين. هم الصحابة ما كانوش قابلين الدين؟ طب ما الصحابة كانوا بيقولوا لا اله الا الله محمد رسول الله
ليه ربنا بيكلمهم بالطريقة دي ؟ ليه الصورة بتكلمهم بالطريقة يعني الحاسمة دي ؟ يا اخوانا مين قال ان الدين انك انت تصلي وتصوم بس مين قال ان الدين قال الا الذين امنوا وعملوا الصالحات؟ لسة نص الدين وتواصوا بالصبر وتواصوا بالحق وتواصوا بالصبر. الامة الوقت
قبل دين الصلاة والصوم والصدقة. انما مش قابلة دين الدعوة والجهاد والتضحية والانفاق. عشان كده اللي مش قابل انه يبزل عشان الاسلام ده ما هوش مكمل دينه. ده ما هواش مكمل الدين الذي لا ينجو الا بكماله. عشان كده ان الذين ان الله
اه اه مثل الجنة التي وعد المتقون فيها انهار من ماء غير اسف وانهار من لبن لما يتغير طعمه وانهار من خمر لذة للشاربين وانهار من عسل مصفى ولهم فيها من كل الثمرات. ومغفرة من ربهم كمن هو خالد في النار
وسقوا ماء حميما فقطع امعائهم يداه يداه. ما فيش انت يا ورا محمد عليه الصلاة والسلام يا اما ما انتاش طريق عشان كده ربنا بيقول فيها ويقول الذين امنوا لولا نزلت سورة اه بقى لو ربنا نزل لنا سورة فاذا انزلت سورة
محكمة وذكر فيها القتال. الكلمة اللي كانت في الاول بتخوف ناس كتير بقى. رأيت الذين في قلوبهم مرض ينظرون اليك نظر اغشي عليه من الموت فاولى لهم طاعة وقول معروف. فاذا عزم الامر فلو صدق الله لكان خيرا لهم. ولكن فيه ناس مش
مش عايزة كده يا جماعة. فيه ناس مش عايزة الدين الصعب. فيه ناس مش عايزة الدين اللي فيه بزل. الدين اللي فيه تضحية. فيه ناس عايزة الدين السهل. فيه ناس عايزة التمكين
بيجيلنا على صينية من فضة فربنا بيقول لهم فهل عسيتم ان توليتم يعني على قول من اقوال المفسرين ان توليتم يعني لو مسكتم الحكم يعني لو بقيتم الولاة. يعني لو ربنا مكن لكم في الارض فهل عسيتم ان توليتم ان تفسدوا في الارض وتقطعوا ارحامكم. ربنا
كلنا انتم ممكن تمسكوا الحكم. ولكن لو ما مسكتوش لو مسكتوه انتم لسة ما اتربتوش. وانتم لسة ما بقيتوش صف متربي ومترابط. انتم تفسدوا وهتكرهوا الناس في الدين. يعني مسك الحكم ما هواش دايما نعمة يا جماعة. يعني الوصول لرئاسة الجمهورية ما هوش دايما نعمة يا جماعة. فهل عسيتم ان
توليتم لو مسكتم الحكم ان تفسدوا في الارض ليه ؟ لانكم ممكن توصلوا للحكم وانتم لسة مش جاهزين. الصف مش متربي اخلاقيات الصف مش على المستوى ارتباط الصف بالقرآن مش على المستوى المطلوب. الاخوة والترابط ما بين الصف الاسلامي مش على المستوى المطلوب. فالصورة بتقول ان الموضوع
لازم تتعب عشان دينك يقوم. الموضوع ما بيجيش بالساهل. ولنبلونكم يعني هتتكشف حقيقتك. حتى نعلم المجاهدين منكم والصابرين. ونبلو اخباركم. انت قاعد تقول كلام. قل زي ما انت عايز ربنا هيكشف حقيقة الكلام ده. قدام عينيكم كل واحد منكم هيبان مين الصادق ومين الكاذب يا ايها الذين امنوا اطيعوا الله
واطيعوا الرسول ولا تبطلوا اعمالكم. لو ما سمعتوش الكلام اعمالكم هتبطل. لو ما سمعتوش الكلام اعمالكم هتحبط. اطيعوا الله واطيعوا الرسول ولا تبطلوا اعمالكم. يعني ايه؟ يعني الموضوع خطير. يعني لازم تضحوا. لازم تقبلوا الدين ده. لازم تقبلوا ان الدين فيه عبادة اسمها التضحية
ما فيش حاجة اسمها دين من غير تضحية. ما فيش حاجة اسمها دين من غير بذل. ده ما يبقاش دين يا جماعة. ده ما يبقاش دين. الدين السيامي اللي من غير تضحية ومن غير بزل ده
عشان كده طب يا رب احنا ممكن نطبق الدين كله الا حتة يعني ذلك بانهم قالوا للذين كرهوا ما نزل الله سنطيعكم في بعض الامر. هنسمع كلام محمد في كل حاجة الا حتت صغيرة
هنسمع كلامكم انتم فيها. فربنا بيقول لهم ايه؟ والله يعلم اصرارهم. فكيف اذا توفتهم الملائكة يضربون وجوههم وادبارهم. ايه ده! يا رب ده دول بيقولوا هيسمعوا كلامك تسعة وتسعين في المية. واحد في المية بس من الشريعة الاسلامية مش هيطبقوه يا رب. الحدود بس يا رب
مش هيطبقوها. الجهاد بس يا رب مش مش هيطبقوه. حاجات بسيطة وباقي الشريعة الاسلامية كلها يا رب هيسمعوا كلامك فيها ذلك بانهم اتبعوا ما اسخط الله وكرهوا رضوانه فاحبط اعمالهم. يعني السورة بتطلب منك الاتباع
الكامل لطريق محمد ابن عبدالله. يعني بتقول لك عليه الصلاة والسلام. بتقول لك اتباع تسعة وتسعين في المية ما ينفعش. مش جاية اسمها سورة محمد؟ بتقول لك ان اتباع تسعة وتسعين في المية ما ينفعش. لازم يبقى عندك قبول السنة كلها. قبول منهج محمد عليه الصلاة والسلام. كله فلا تهنوا
وتدعو الى السلم وانتم الاعلون. والله معكم ولن يتركم اعمالكم يتركم. الموتور اللي اتقتل له قتيل لن يترككم يعني اللي عمل صالح حزف من صحيفته بسبب انه حبط او كان مرائي فيه. او سيئات ضيعته عليه. ده كان
اتقتلوا قتيل ولن يتركم اعمالكم انما الحياة الدنيا لعب ولهو. وان تؤمنوا وتتقوا يؤتكم اجوركم ولا يسألكم اموالكم. يبقى ازا دي سورة محمد يا جماعة سورة فاصلة صورة بتقول لك انت ورا محمد ولا مش ورا محمد؟ انت على منهجه ولا مش على منهجه؟ لو انت على منهجه هتبقى من اهل الفتح اللي جه بعد سورة محمد عشان كده وان
تولوا يستبدل قوما غيركم. دي نهاية السورة. اللي هيتولى ومش هينفز الدين. ربنا هيشيل وهيجيب غيره. ربنا مش محتاج حد. انت اللي محتاج لربنا. شريعة ربنا مش محتاجة حد. انت اللي محتاج لشراءات ربنا. ربنا يقدر ينصر الدين من غيركم. عشان كده في سورة محمد ذلك ولو يشاء
الله لانتصر منهم. هي امريكا يعني يعني معجزة ربنا سبحانه وتعالى هي اسرائيل يعني اقوى من ربنا سبحانه وتعالى. ذلك ولو يشاء الله لانتصر منه ولكن ليبلو بعضكم ببعض ولكن ده حكمة من ربنا. ما ربنا يقدر يخسف من اليهودي الوقتي في لحزة. ولكن ربنا بيمتحن الامة
بيمتحن الام هتقف مع دين ربنا ولا لأ ؟ وهتدافع عن الارض المقدسة ولا لأ ؟ بعد كده تيجي سورة الفاتحة يا اخواني في الله. سورة الفتح سورة جميلة واسمها جميل وكلنا لما بندخل اي مكان كده ولا يوم معلقين انا فتحنا لك فتحا مبينا. يا سلام تحس ان صدرك انشرح كده وتحس
انك مستبشر كده صورة جميلة ما فيش فتح الا بعد اغلاق يا جماعة. كان فيه ابواب مقفولة. وربنا فتحها. بس ربنا فتحها ليه؟ انا فتحنا لك من اجلك. عشانك ممكن واحد في الصف يبقى سبب ان الصف كله يتفتح له. ممكن واحد بس مننا يبقى سبب في الفتح. طب هي مقفولة علينا ليه يا جماعة؟ ما فيش فينا واحد
يستاهل ان ربنا يفتح بسببه! ربنا بيقول انا فتحنا لك عشان واحد بس في الصف. عليه الصلاة والسلام. ربنا فتح للصف كله. احنا ما فيناش واحد يستاهل الفتح. ما فيناش واحد يستاهل ان قلوب الناس تتفتح للدين بسببه. احنا واصلين للدرجة دي انا فتحنا لك فتحا مبينا. سبحان الله
ايه هو الفتح ده ؟ ناس كتير فاكرة ان الفتح ده اللي هو فتح مكة خالص. فتح مكة ده جه بعد الاية دي بسنتين. انما الاية ديت كانت صلح الحديبية. طب ايه
اللي فيه ان الدولة الاسلامية اعترفت بها مكة. ها زي ما دلوقتي دولة اسلامية مسلا تعترف بها امريكا. مسلا فالعالم كله بدأ يتعامل ويفتح ابوابه للدعاء الى الله تلاميز محمد ابن عبدالله عليه الصلاة والسلام. فانتشرت الدعوة في الجزيرة العربية انتشار ساحق. يبقى لما الابواب اتفتحت
الابواب فضلت تسعتاشر سنة مقفولة. لما الابواب اتفتحت النبي لقى رجالة ينشروا الدعوة. بعد خمسة وعشرين يناير يا جماعة كل ابواب الدعوة اتفتحت كل ابواب الدعوة. ولكن للاسف المجتمع ما لقاش رجالة يعرفوه الدين. الشباب في الجامعات والنوادي ما لقوش رجالة يدخلوا لهم
الالتزام ومعنى الالتزام. الناس في الاسواق والميادين ما لقوش ناس شايلة امانة الدعوة تنزل تكلمهم عن ربنا. وتعلم الدنيا الا من هو الله وما هي الدار الاخرة؟ للاسف يا جماعة هل لو جه فتح دعوي قريب تاني ؟ هل لو ابواب الدعوة اتفتحت قريب تاني ؟ هيفضل برضو
ما فيش رجالة لما النبي لقى فتح الاسلام لما النبي لقى رجالة عليه الصلاة والسلام الاسلام تضاعف ست اضعاف في سنتين. الوقت لو جه فتح دعوي هتفضل برضو زي ما انت هتفضل ما انتاش راجل هتفضل ما انتاش قادر تشيل هتفضل مشغول بدنيتك وكل ما يتفتح فتح دعوي يضيف
بسبب ان ما فيش رجالة تشيل الدين. ما فيش رجالة تشيل القضية للاسف الشديد. انا فتحنا لك فتحا مبينا. الفتح الدعوي ليغفر لك الله ما تقدم من ذنبك وما تأخر. زي ما كنت سبب في الدعوة الى الله. ان الناس ذنوبها تطهر. انت ذنوبك هتطهر. ويتم
نعمته عليك. زي ما كنت سبب ان نعمة الدين تيجي في حياة الناس. ربنا هيتم نعمته عليك. ويهديك صراطا مستقيما. زي ما كنت سبب ان الناس تعرف الطريق المستقيم. ربنا هيسبتك حتى الممات. وينصرك الله نصرا عزيزا. زي ما انت نصرت دين ربنا
ربنا ينصرك. طب يا جماعة يهديك قبل ينصرك. يعني دايما الناس كان ينصرك الاول يا رب. لأ يا جماعة. يا اخوانا لو الهداية جت وربنا ينصرنا وربنا يفتح علينا. طيب موضوع سورة الفتح ايه ؟ ايه الموضوع بسورة بتاع سورة الفتح؟ سورة الفتح زكر فيها السكينة تلات مرات. المرة الاولى في اية اربعة
هو الذي انزل السكينة في قلوب المؤمنين ليزدادوا ايمانا مع ايمانهم. المرة التانية اللي ذكر فيها السكينة في قول الله سبحانه وتعالى لقد رضي الله عن المؤمنين اذ يبايعونك تحت الشجرة فعلم ما في قلوبهم فانزل
السكينة عليهم واثابهم فتحا قريبا. المرة التالتة اللي ذكر فيها السكينة اذ جعل الذين كفروا في قلوبهم الحمية حمية الجاهلية محمد لا يمكن هيدخل مكة ولا يعتبها غصب عننا عليه الصلاة والسلام. فانزل الله سكينته على رسوله وعلى المؤمنين والزمه
كلمة التقوى وكانوا احق بها واهلها. ايه القصة يا جماعة؟ لما يزكر لفز في السورة تلات مرات هل السكينة دي هي السكينة دي هي السكينة ديت؟ عشان تفهم الفرق ما بين التلات ايات وتفهم العمق اللي في السورة ما بين التلات مواقف لازم تفهم هو ايه اللي حصل اصلا فجأة النبي عليه الصلاة والسلام يرى رؤية
انه دخل المسجد الحرام. فالنبي عليه الصلاة والسلام تأويلا للرؤيا زي ما سيدنا ابراهيم. شاف انه بيدبح ابنه وخده عشان يدبحه. رؤى الانبياء حق. رؤى الانبياء واحد النبي عليه الصلاة والسلام اعلن النفير العام انا رايح لمكة عشان اعتمر هناك. رايح فين يا رسول الله؟ مكة الكلام ده كان في شهر ايه
دول قاعدة ذو القعدة يا رسول الله يا رسول الله مكة زمان يا جماعة الحج ما كانش بالطيارات يعني مش الواحد بيركب الطيارة يوم واحد ذو الحجة آآ يبقى هناك في السعودية آآ بالليل ويقعد في الحرم تلات اربع تيام وبعد كده يروح المناسك. زمان يا جماعة الحج كان على الرجلين وعلى حمير وعلى البغال
فكنز القاعدة دي جزيرة العرب كلها في مكة. قبائل العرب كلها في مكة عشان مش تستعد للحج. يا رسول الله ده احنا لو دخلنا الوقت ده مش مكة هتدبحنا ده الجزيرة العربية كلها هتقوم تدبحنا. نروح مكة دلوقتي ازاي؟ مين اللي وافق انه يروح مع النبي في هذه العملية
اللي المنافقين عدوها عملية انتحارية. دول مقتولين مقتولين. عشان كده ربنا بيقول لهم بل ظننتم ان لن ينقلب الرسول والمؤمنون الى اهليهم ابدا. ده انتم افتكرتم ان النبي عمره ما هيرجع كانت عملية بكل المقاييس الناس دي مقتولة مقتولة. اللي وافق انه يخرج مع النبي الف
ربعميت واحد بس. عليه الصلاة والسلام. هم اللي وافقوا وهم دول اللي بعد ما النبي رجع بهم ولا واحد منهم اتخدش خدش. ها بفضل الله سبحانه وتعالى النبي طلع بعد صلح الحديبية بعشرين يوم على خيبر يفتحها. لان خلاص جبهة المشركين اتأمنت لاول مرة مكت تحيدت. فالنبي طلع الاول يقف
على اليهود اللي هي الكتلة اللي بتبث الفتن ضد المدينة المنورة في الجزيرة. النبي رفض ياخد حد كان الوف عايزة تخرج معه. عشرات الالوف عايزة تخرج النبي رفض. مش هاخد غير الالف وربعمية اللي بايعوني على الموت تحت شجرة الرضوان. مش هاخد غيرهم. يا رسول الله ليه؟ ده انت معك يجي عشر تلاف
التانيين عايزين يخرجوا مش ممكن هاخد غير دول. اليهود مش هيقضي عليهم غير ناس بايعت على الموت. حتى لو عددهم اليهود مش عايزين اعداد مش عايزين آآ الجيوش العربية بتاعة سنة تمانية واربعين اليهود عايزين ناس مستعدة تموت في سبيل الله. ومهما العدد قل دول اللي ربنا يجيب على ايدهم الفتح
ودول اللي ربنا جاب على ايدهم الفتح والمستوطنات بتاعة اليهود في جزيرة العرب قضي عليها في غزوة خيبر اللي رضا انه يخرج مع النبي عليه الصلاة والسلام هم الف وربعميت واحد بس. خدهم النبي وطلع. عليه الصلاة والسلام. راح هناك المشركين
كانوا هيتجننوا بدأوا يبعدوا مفاوضات لا يمكن هتدخلوا غصب عننا. وآآ النبي بعت لهم عثمان بن عفان يفاوضهم. اشيع ان عثمان اتقتل اشيع انه اتقتل وهنا حصل موقف رهيب. اخونا اتقتل. النبي وقف تحت شجرة الرضوان وخد بيعة من الالف وربعمية جندي واحد
واحد على الموت على الموت انقاذا وثأرا لعثمان ابن عفان. لاخ مسلم لواحد بس اتقتل الف وربعميت واحد قال الموت عشان واحد دلوقتي بيقول لك غزة ستميت قتيل عادي وايام ماتش آآ المانيا والارجنتين ساعة ما الجون جه بتاع المانيا كان مية خمسة وسبعين
قتيل عادي بقى الدم المسلم رخيص اوي يا جماعة. لما الدين رخص بقى دم المسلم وكمان رخص. انما مسلم واحد اتقتل الجيش كله تضيع على الموت فده كان الموقف التاني بعد كده اتعرف ان عثمان لم يقتل ولا حاجة رضي الله عنه وبدأوا يفاوضوا النبي
سهيل بن عمرو وصل مع النبي عليه الصلاة والسلام لبنود صلح الحديبية. وقرر رسول رسول الله صلى الله عليه وسلم انهم هيرجعوا ويعتبروا السنة اللي بعدها. وهنا كاد الصحابة ان يقتلوا انفسهم من الهم والغم والكمد يا رسول الله نرجع ليه ؟ يا رسول الله مكة بينا وبينها اهو خطوات ازاي نرجع
عشان نشوف الكعبة تاني. هنموت عشان نطوف ونسعى تاني. هنموت عشان نسجد لربنا في المسجد الحرام اللي الصلاة فيه بميت الف صلاة تاني في اللحظة دي والصحابة هيموتوا والجو مشتعل وما هوش ناقص اي توتر. ابن سهيل ابن عمرو ابو جندل اسلم وابوه عرف باسلامه حبسه
وايدوا في الاقلام. سهيل ابن عمرو عرف ان المسلمين على مشارف مكة استطاع انه يفك الاغلال بتاعته. وهرب لحد ما وصل في اللحزة دهيت بين جيش المسلمين ورمى نفسه بينهم وهو بيقول لهم اغيثوني من المشركين. لا تتركوني ارد الى المشركين
في ديني. يا نهار ابيض! سهيل بمنزر رهيب! يعني عشان اخ مسلم اتقتل الالف وربعمية بايعه على الموت. تخيل ده واحد جاي بالاغلال وايديه بتنزف من مكان الاغلال في ايديه ورجليه. وبيقول لهم الحقوني ما تسيبونيش ارجع تاني
اقتلوني في ديني اللي هو اشد من القتل بقى الفتنة اشد من القتل. وان واحد يرتد عند الصحابة اشد من ان الف واحد يتقتلوا. تخيل! النبي عليه الصلاة والسلام بيقول لسهيل
اجزوا لي قال له لا. قال له قال له ازا لجت القضية بيني وبينك كل الاتفاق ده اتهدم. لو انت خدت ابو جندل كل الاتفاق اللي بيني وبينك يا محمد عليه الصلاة والسلام اتهدم اتلغى. فالنبي عليه الصلاة والسلام قال له يا ابا جاندل اصبر فان الله جاعل لك فرجا ومخرجا. ما انا مش ممكن
ضيع مصلحة الدولة الاسلامية ومصلحة نشر الاسلام في الكرة الارضية. الله قادر انه يحفظك ابدا. اصبر وربنا ان شاء الله هيفرج كربك موقف رهيب. ابو جندل وقف يصرخ بين المسلمين وابوه سهيل ابن عمرو بيجرجره غصب عنه. وهو ينادي على المسلمين. وهنا
يا جماعة كان موقف فوق احتمال احتمال اعصاب الصحابة رضوان الله عليهم. الصحابة سموا صلح الحديبية بعد كده مدى الحياة سموه ام ابي جندل ما كانوش قادرين لدرجة ان هم سهل ابن حنيفة بيقول لو استطعنا يومها ان نرد على رسول الله امرا لرددناه. لو
كان ينفع نقول للنبي لأ كنا قلناها له يوميها. من كتر عمر ابن الخطاب مسك سيف وجري ورا ابو جندل يقول له انما دم المشركين احدهم كنم كلب خد السيف واقتل ابوك. بس ابو جندل ما رضاش يقتل سهيل ابن عمرو. آآ سبحان الله يا جماعة دي التلات مواقف اللي
احتدمت في صلح الموقف الاولاني لما النبي قال لهم يلا نطلع. وكله خاف ما حدش طلع غير الف وربعمية واحد. الموقف التاني لما عرفوا ان عثمان قتل او اشاع انه اتقتل. والنبي بايعهم على الموت. الموقف التالت
لما النبي عمل المعاهدة وابو جندل اتجرجر قدامهم عشان يرجع مكة غصب عنه. والنبي امرهم انهم يرجعوا وهم مش قادرين يحتملوا ده تعالوا بقى نقرا التلات ايات بتوع السكينة تاني ونفهم التلات ايات بيقولوا ايه هو الذي اول اية اية رقم اربعة هو الذي
انزل السكينة في قلوب المؤمنين ليزدادوا ايمانا مع ايمانهم. ولله جنود السماوات والارض. دي اللحظة اللي النبي قال لهم يلا نطلع نعتبر في مكة والكل خاف. ما عدا الالف وربعميت واحد. فربنا بيقول ولله جنود السماوات والارض. ما يهمكوش انتم قليلين ولا
ربنا هينصركم وهيبقى معكم. المرة التانية اللي عشان كده بل ظننتم ان لا ينقلب الرسول والمؤمنون الى اهلهم ابدا جت بعدها المشركين قالوا المنافقين قالوا يمكن هيرجعوا. المرة التانية لقد رضي الله تاني اية سكينة. اية رقم تمنتاشر. لقد رضي الله عن المؤمنين
اذ يبايعونك تحت الشجرة. يبقى ده اللحزة التانية. لحزة البيعة على الموت لاجل الله. فعلم ما في قلوبهم. شف لما ربنا عارف عالم ان القلوب طاهرة عمل ايه. فانزل السكينة عليهم. لان السكينة انزل لانها ما بتجيش غير من فوق. دي حاجة ما
دي حاجة لا مهدئات نفسية بتجيبها ولا بشر بيجيبوها لبشر. دي لو ربنا ما نزلهاش ما بتجيش. فانزل السكينة عليه واثابهم فتحا قريبا اللي هو فتح خيبر ومغانم كثيرة ياخذونها. الصحابة بقوا يعني اغنيا جدا بعد خيبر يا جماعة
وكان الله عزيزا حكيما. وعدكم الله مغانم كثيرة تأخذونها. فعجل لكم هذه وكف ايدي الناس عنكم كل بيقولوا انتم مقتولين مقتولين. ولتكون اية للمؤمنين ان اللي اشتغلوا في الدعوة وما خافوش هم اللي ربنا حماهم في الاخر
جبناء اللي خافوا يتكلموا عن ربنا وقت ما كانت الدعوة خطر هم اللي اتبهدلوا في الاخر. ولتكون اية للمؤمنين ان ربنا ده بيحمي اللي بينفز اوامره وما بيخافش. ويهديكم صراطا مستقيما. واعد بالثبات حتى الممات. واخرى لم تقدروا عليها
احاط الله بها فتح بلاد الروم وكان الله على كل شيء قديرا. يبقى ده تاني موقف في السكينة. ده كل ده عشان في علم ما في قلوبهم. الموقف التالت اذ جعل الذين كفروا في قلوبهم الحي
حمية الجاهلية لابو جندل هييجي معكم ولا انتم داخلين مكة السنة دي. ولا يمكن العرب هتقولوا انكم دخلتم غصب عننا الجاهلية بقى النعرة الكدابة. فانزل الله سكينته على رسوله وعلى المؤمنين. والزمهم كلمة التقوى وكانوا احق بها
واهلها يبقى اخواني ده يعني المواقف المحتدمة بتاعة سورة الفتح. وفي النهاية ربنا بيقول ايه اسباب الفتح؟ محمد رسول الله والذين معه اخر اية في سورة الفتح بتقول لك اسباب الفتح والذين معه يا جماعة يعني اللي في كل ازمة بيتعرض لها الدين واقفين مع النبي عليه الصلاة والسلام
سلام. انت فين؟ انت فين في الف ازمة الدين مر بها؟ انت فين في الف نازلة؟ الدين بيمر بها الوقتي. انت فين؟ كل واحد يسأل نفسه انا من الذين معه. الذين بعدي يعني لا يمكن الدين يحتاجك وما يلاقكش. انت مع الدين فعلا انت مع النبي انت فين؟ انت فين في ازمة غزة وانت
في ازمة شباب الامة اللي اللي ما بين المخدرات والمواقع الاباحية مدمر. وانت انت فين؟ في الف قضية الدين محتاج لك فيها على الكفار رحماء بينهم. فعلا عشان ابو جندل كانوا هيدبحوا بعض. وعشان عثمان بن عفان بايعه على الموت وكانوا كلهم هيموتوا. هم دول
صف اللي ربنا بيفتح له بعد كده يا اخواني سورة الحجرات. يعني للاسف برضه طولنا يعني سورة الحجرات سريعا كده سورة الحجرات بتتكلم عن الادب. لا تقدموا بين يدي الله ورسوله. الادب مع الله. اوعى تقدم فكرك على شرع ربنا. اوعى اوعى ربنا يقول دي حلال او حرام
يجي واحد علماني يتكلم بدماغه ونمشي ورا العلمانيين ونسيب حكم ربنا. بعد كده يا ايها الذين امنوا لا ترفعوا اصواتكم فوق صوت النبي الادب مع رسول الله صلى الله عليه وسلم. بعد كده ان جاءكم فاسق بنبأ فتبينوا ان تصيبوا قوما بجهالة. الادب مع
مؤمنين بعد كده وان طائفتان من المؤمنين اقتتلوا فاصلحوا بينهما. الادب بين الدول الاسلامية وبعضها البعض. الادب مش انعدام ها الادب بين الدول الاسلامية بعضها وبعض. انما المؤمنون اخوة فاصلحوا بين اخويكم. الادب ما بين المسلمين وبعض
الادب يا ايها الذين امنوا لا يسخر قوم من قوم ولا نساء من نساء. الادب ما بينك وما بين كل اللي انت بتتعامل معهم في الدنيا يا ايها الناس انا خلقناكم من ذكر وانثى وجعلناكم شعوبا وقبائل لتعارفوا الادب مع البشر
السرية كلها المسلم والكافر الادب مع الشعوب كلها. يعني سورة الحجرات يا جماعة زي ما باقول لكم سورة العالمية احنا وصلنا للعالمية سورة الحجرات فيها شعرات يعني لو خرجنا للعالم بها دي السورة اللي احنا خرجنا بها للعالم. ربنا بيقول ان اكرمكم عند
الله اتقاكم. مين في الاديان كلها عنده الكلمة دي ؟ ان اكرمكم عند الله مش اغناكم. ان اكرمكم عند الله اتقاكم النبي عليه الصلاة والسلام لما خلى ابن ام مكتوم ذلك الرجل الاعمى الفقير يعينه امير على المدينة المنورة مرتين. النبي لما
زيد ابن حارثة زيد ابن حارثة يبقى امير على غزوة مؤتة. زيد ده عبد يا جماعة عبد. النبي لما خلى اسامة ابن زيد امير على بعث اسامة اسامة ابن زيد ابن عبد النبي عمر ابن الخطاب لما عين على المدينة المنورة ابن ابزى عبد مولى اسود عينه امير. عمر
ابن الخطاب وهو بيموت لما قال لو كان سالم مولى ابي حذيفة حيا لاستخلفت عبد. عبد اسود بيقول لو كان حي كنت خليته خليفة المسلمين. عمر بن الخطاب لما ابو بكر اعتق بلال قال سيدنا اعتق سيدنا. بيقول
على بلال العبد النبي عليه الصلاة والسلام لما الصحابة بعد غزوة قال لهم هل تفقدون من احد؟ قال ولكني افقد جليبيب الراجل الفقير اللي ما كانتش امرأة راضية تتجوزه من الدماغة بتاعته. النبي كان بيخلي ابن مسعود ذلك الفقير المسكين. يدخل بيته لدرجة انه
ابو موسى الاشعري لما هاجر بيقول ظللت فترة اظن ان ابن مسعود من اهل البيت. ما اعرفش ان هو اصلا ما هوش من ال البيت. من كتر دخوله على النبي عليه الصلاة والسلام
تسمعه عن ابن سيرين اللي منسوب له كتاب تفسير الاحلام نسرين من جهابزة علماء الامة كان عبد اسود تسمعه عن الحسن البصري سيد التابعين. حسن البصري من من سادة التابعين. كان عبد اسود تسمعه في كتب التفسير عن مجاهد
وطاووس وعطاء. كانوا عبيد سود. تسمعوا عن صامي. اسمعوا عن يزيد ابن ابي حبيب يزيد ده كان مفتي جمهورية مصر العربية في عهد عمر ابن عبدالعزيز. كان عبد اسود تسمعه عن نافع مولى ابن عمر نافع
الامام مالك قال السلسلة الزهبية عن نافع عن ابن عمر. كان عبد اسود وكان عنده من العلم. يا جماعة ان اكرمكم عند الله اتقاكم اسلام طبقها تطبيق حقيقي وساد الدنيا بسبب هذا. فين الدين اللي فيه العظمة بتاعة الدين بتاعنا لما ربنا يقول لك انما المؤمنون
يا اخوة دي المبادئ اللي خرجنا بها للعالم. دي المبادئ اللي الصحابة في خمسة وعشرين سنة لما خرجوا بقى للعالم حكموا نص العالم في خمسة وعشرين سنة مش في الصيف بالمبادئ داهي. بالمبادئ اللي ابهرت العالم دي. انما المؤمنون اخوة. الله اكبر. انما المؤمنون اخوة. يعني اه كل واحد
واحد فينا عامل زي طوبة والاخوة دي الاسمنت اللي بيحاولنا كلنا لجدار. اخوة كمسل الجسد الواحد. يعني لو انت لو انت جبت دبوس وشكيت به وش واحد ايديها تتمد تشيل الدبوس. انما امتى تقطع في راسه او تدبح في رقبته ايديه ما تتمدش
لما يكون الجسم ده ميت زي الوقت كده غزة تتضرب وتتقصف والامة كلها قاعدة ساكتة وبتتفرج وبتتفرج على اللي بيحصل ان لم يكن البعض شواطئ كمان والعياذ بالله. غزة امتى المنزر ده يحصل؟ المنزر ده يحصل؟ لما يكون والعياذ بالله اموات غير احياء. لما يكون الامة
في الحياة بتاعتها سورة الحجرات سورة المبادئ العالمية. عشان كده سورة الحجرات يعني بتتكلم عن الولايات المتحدة الاسلامية النظام السياسي في الاسلام اللي امريكا خدته وعملته الولايات المتحدة الامريكية. وان طائفتان من المؤمنين اقتتلوا. ها؟ يعني معناها ان
اسلام دول دول او ولايات فاصلحوا بينهما مين اللي يصلح؟ معناه ان فيه سلطة مركزية فوق كل الولايات الاسلامية دي وفوق كل البلاد الاسلامية ده ايه؟ يعني ايه يا جماعة؟ ما هي ده يا جماعة الولايات المتحدة الاسلامية. ما ده النظام السياسي اللي امريكا واخداه وسادت به العالم. ما ده نزام
ده نظام الخلافة. العلمانيين اللي بيضربوا في الخلافة ويقعدوا في برامج التوك شو ويقول لك ايه الخلافة والتطرف؟ يا ايها البلح النظام السياسي بتاع الخلافة امريكا واخداه بالحرف وعاملاه الولايات المتحدة الامريكية. دولة مركزية وبتحكم خمسين دولة. كل دولة من
الخمسين دولة لها قانونها ولها مناهج تعليمها ولها قنواتها الفضائية ولها جرايدها ولها نزامها ولكن فيه سلطة مركزية مع الخمسين دولة دول مع بعض. هو ده نزام الخلافة اصلا. الولايات المتحدة الاسلامية صورة الحجرات بتتكلم عن قبل ما نخرج للعالم لازم نرتب
البيت بتاعنا احنا الاول زي اي بيت بيتكون من حجرات ده اسم السورة خدوا بالكم. اي بيت بيتكون من حجرات ولكن مش معنى ان انا لي اوضة واخويا له اوضة
ان احنا الاتنين ما نفهمش ان احنا بيت واحد. في النهاية في صالة بنقعد مع بعض ناكل فيها. في النهاية في صلاة بنتقابل فيها. في النهاية مش معنى ان انا لي اوضة وانت
اوضة ودانه اوضة ان في النهاية ده مش بيت واحد. كأن المعنى يا ايها البلاد الاسلامية يا ايها الدعوات الاسلامية يا ايها الملتزمين. افهموا ان انتم حاجة واحدة افهموا ان حتى لو كل واحد منكم حجرة لها الحدود بتاعتها. في النهاية انتم كلكم بيت واحد. ولازم ترتبوا العلاقة الداخلية ما بينكم
ترتيب البيت الداخلي الاسلامي قبل الانطلاق للعالم لو خرجنا بالمبادئ بتاعة سورة الحجرات ديت هننطلق يا جماعة بمبادئ لا تقدمه بين يدي الله ورسوله بمبادئ اولئك الذين امتحن الله قلوبهم للتقوى بمبادئ ان جاءكم فاسق بنبأ فتبينوا الطيور الظلام اللي قاعدة
ما بين الملتزمين وبعض. بمبادئ انما المؤمنون اخوة. بمبادئ فاصلحوا بينهما. بمبادئ عسى ان يكونوا خيرا منهم بمبادئ ايحب احدكم ان يأكل لحم اخيه ميتا فكرهتموه بمبادئ. ان اكرمكم عند الله اتقاكم. بمبادئ لتعارفوا بمبادئ
بادئ انما المؤمنون الذين امنوا بالله ورسوله ثم لم يرتابوا المبادئ دي الصحابة لما خرجوا بقى للعالم اكتسحوا العالم اكتسحوا مصر دي كانت مليانة فلاسفة ومليانة قساوسة. كل دول اسلموا والشام والعراق كل دول اسلموا. لم
تثبت حضارة واحدة قدام الاسلام. ليه ؟ لان المبادئ بتاعته بهرت العالم. بس لما كان المسلمين بيحققوا المبادئ ديت تحقيق واقعي. يعني سبحان الله العظيم